Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 541

(197) Példa a mennyiségi szelektív forgalmazásra: Egy tartós fogyasztási cikk piacon a piacvezetõ („A” márka) 35% piaci részesedéssel rendelkezik, és termékeit szelektív forgalmazási hálózaton keresztül értékesíti a végsõ fogyasztóknak. A hálózatba történõ belépésnek számos feltétele van: képzett szállítókat kell alkalmazni az üzletben, értékesítés elõtti szolgáltatásokat kell nyújtani, az üzletben a terméket — és hasonló magas mûszaki színvonalú termékeket — egy erre a célra elkülönített részen kell árulni, az üzlet köteles a szállító modelljeinek széles skáláját árulni és azokat a vásárlóközönség számára vonzó módon kell elhelyezni. Ezenfelül a hálózatba történõ belépésre jogosult kiskereskedõk számát közvetlenül korlátozzák azzal, hogy meghatározzák minden tartományban vagy városi körzetben az egységnyi lakosságszámra jutó kiskereskedõk maximális számát. „A” gyártónak 6 versenytársa van ezen a piacon. Legnagyobb versenytársainak: „B”-nek, „C”-nek és „D”-nek 25, 15, és 10% a piaci részesedésük, míg a többi gyártó kisebb piaci részesedéssel rendelkezik. Csak „A” gyártó alkalmaz szelektív forgalmazást. Az „A” márka szelektív forgalmazói mindig értékesítenek néhány versengõ márkát is. A versengõ márkákat viszont széles körben értékesítik az „A” szelektív forgalmazási hálózatába nem tartozó üzletek is. A forgalmazási csatornák változatosak: a „B” és „C” márkákat például értékesítik a legtöbb olyan boltban is, amelyek „A” kijelölt üzletei, de más olyan boltokban is, amelyek magas szintû szolgáltatást nyújtanak, valamint hipermarketekben is. A „D” márkát fõként magas szintû szolgáltatást nyújtó üzletekben árulják. A piacon meglehetõsen gyorsan fejlõdik a technológia, és a fõ szállítók reklámozással tartják meg termékeik jó minõségének az arculatát. Ezen a piacon a szelektív forgalmazás 35%-os részesedést ér el. A márkák közötti versenyt nem érinti közvetlenül „A” szelektív forgalmazási rendszere. Az „A” márka márkán belüli versenye esetleg csökkenhet, de a fogyasztók hozzáférnek az „A” márka minõségi arculatával összemérhetõ „B” és „C” márkák alacsony szintû szolgáltatást és alacsony árat kínáló kiskereskedõihez. Ráadásul nincs kizárva a más márkákat forgalmazó, magas szintû szolgáltatást nyújtó kiskereskedõkhöz való hozzáférés, mivel a kiválasztott forgalmazók szabadon forgalmazhatnak versengõ márkákat, és az „A” márkát áruló kiskereskedõk számára vonatkozó mennyiségi korlátozás következtében más, magas szintû szolgáltatást nyújtó kiskereskedõk szabadon forgalmazhatnak versengõ márkákat. Ebben az esetben — tekintettel a szolgáltatási követelményekre és az ezektõl feltehetõen várható hatékonysági elemekre, valamint a márkán belüli versenyre gyakorolt korlátozott hatásra — valószínû, hogy fennállnak a feltételei „A” szelektív forgalmazási hálózatának mentesítésére.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes